

**Ceglédi Város Önkormányzatának Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Telefon: (53) 511-404, Fax: (53) 511-406

|  |  |
| --- | --- |
| Ügyiratszám: C/………/2025.  Előterjesztő: dr. Csáky András polgármester  Szakmai előterjesztő: dr. Gujka Attila irodavezető  Ügyintéző: dr. Monostori Zsolt | **Tárgy**: Újvárosi köztemetővel és sírkerttel kapcsolatos döntések  **Melléklet**: Ök. határozatok, sírhelykiosztási terv műszaki leírása |

ELŐTERJESZTÉS

**a Képviselő-testület 2025. április 10-i ülésére**

**Tisztelt Képviselő-testület!**

**Előzmények**: Cegléd Város Önkormányzata 2025. márciusi testületi ülésén döntött arról, hogy a köztemető díjait a KSH által a 2024. évre közölt éves inflációs adatnak megfelelő mértékben, vagyis 3,7%-kal emeli; kiterjeszti a köztemetőről szóló helyi önkormányzati rendelet területi hatályát; valamint a köztemetésekkel kapcsolatban száraz hamvszóró kivitelezését megrendeli. Ennek megfelelően elkészült a rendelettervezet, amely az előterjesztés mellékletét képezi.

**I. A temetői díjak felülvizsgálata és az Újvárosi Sírkert**

A Krematórium Kft-vel kötött kegyeleti közszolgáltatási szerződésben önkormányzatunk kötelezettséget vállalt arra, hogy az önkormányzati rendeletben rögzített temetői díjak vonatkozásában évenként inflációnak megfelelő díjkorrekciót alkalmaz. Ez alapján Cegléd Város Önkormányzatának Képviselő-testülete 133/2025.(III. 20.) Ök. határozatában arról döntött, hogy a köztemető díjainak a Központi Statisztikai Hivatal által az előző évre vonatkozóan közzétett fogyasztói árindexszel növelt összegnek megfelelő mértékű (3,7%-os) emelését támogatja, szemben az Üzemeltető által javasolt 10%-os mértékű emeléssel.

A 133/2025.(III. 20.) Ök. határozat meghozatalát követően lezajlott egyeztetésen az Üzemeltető az idén kivitelezésre kerülő száraz hamvszoró díjtételére vonatkozóan az urnasírhelyes köztemetések árával megegyező díjtételt javasolta, mely a rendelettervezet szerinti áremelést követő árakkal számolva: 18.537,- Ft.

A 83/2024.(III. 21.) Ök. határozat rendelkezik arról, miszerint a T. Képviselő-testület támogatja, hogy a Cegléd, belterület 5724/4 hrsz-on felvett temetőbővítésre kijelölt terület megnevezése Újvárosi Sírkert legyen, valamint a 133/2025.(III. 20.) Ök. határozatában utasította a Hivatalt, hogy a képviselő-testület 2025. áprilisi ülésére készítsen előterjesztést a díjmódosításról és a köztemetőről szóló 34/2010. (XII. 23.) önkormányzati rendelet (a továbbiakban: rendelet) területi hatályának bővítésére. Emiatt a rendelettervezet a rendelet területi hatályának kiegészítését is tartalmazza, valamint a rendelet 5. §-ának kiegészítését az Újvárosi Sírkertben igénybe vehető temetési helyekről (egyes sírhelyek és urnasírhelyek), a 2024. 09. 17-én kelt sírhelykiosztási terv részét képező műszaki leírás szerint.

Összegezve a rendelettervezet díjmódosításról, a köztemetésről szóló rendelet területi hatályának bővítéséről és az ezzel kapcsolatos jogharmonizációról rendelkezik.

A fentiek miatt a következő rendelettervezetet terjesztem elő. Kérem a T. Képviselő-testületet, szíveskedjen az előterjesztést megtárgyalni!

A jogalkotásról szóló 2010. évi CXXX. (a továbbiakban: Jat.) 17. §-ában előírt előzetes hatásvizsgálat értelmében:

1. A rendelet
   * társadalmi hatása: a temetkezés költségeinek növekedése következik be;
   * gazdasági hatása: a temető üzemeltetőjének és fenntartójának az üzemeltetéssel és fenntartással kapcsolatos bevételeinek növekedése;
   * költségvetési hatása: nem értékelhető, a módosítás eredményeként a köztemetőre vonatkozó önkormányzati ráfordítás nem növekszik.
2. Környezeti, egészségi következményei nem értékelhetőek.
3. Adminisztratív terhek: adminisztratív teher nem jelentkezik.
4. A rendeletalkotás szükségességét indokolja a kegyeleti közszolgáltatási szerződésben rögzített önkormányzati kötelezettségvállalás.
5. A rendelet alkalmazásához szükséges személyi, szervezeti, tárgyi és pénzügyi feltételek rendelkezésre állnak.

Az előterjesztést a **Jogi, Ügyrendi és Közbiztonsági Bizottság,** **Pénzügyi Ellenőrző Bizottság**, a **Gazdasági Bizottság**, valamint a **Tulajdonosi Bizottság** tárgyalja meg, a bizottságok véleménye – jegyzőkönyvi kivonat formájában – a Képviselő-testület ülésén, helyben osztott anyagként kerül ismertetésre.

A döntéshozatal *Magyarország helyi önkormányzatairól szóló 2011. évi CLXXXIX. törvény* (Mötv.) 46. § (1) bekezdése alapján, a (2) bekezdésben foglaltakra figyelemmel **nyilvános** ülés keretében, az Mötv. 50. §-a alapján - figyelemmel a 42. § 1. pontjában foglalt rendelkezésekre - **minősített** szavazati arányt igényel.

Cegléd, 2025. március 31.

Dr. Csáky András

polgármester

---------

**Cegléd Város Önkormányzata Képviselő-testületének**

**.../2025. (IV. ...) önkormányzati rendelete**

**a köztemetőről szóló 34/2010. (XII. 23.) önkormányzati rendelet módosításáról**

[1] E rendelet célja a köztemető díjainak a szolgáltatót terhelő bérköltséghez, hulladékgazdálkodási közszolgáltatási díjhoz és a fogyasztói árindexhez igazodó emelése mellett, fogalmi pontosítások elvégzése.

[2] Cegléd Város Önkormányzatának Képviselő-testülete az 1. §, a 2. § és a 3. § tekintetében a temetőkről és a temetkezésről szóló 1999. évi XLIII. törvény 41. § (3) bekezdés a) pontjában, a 4. § tekintetében a temetőkről és a temetkezésről szóló 1999. évi XLIII. törvény 41. § (3) bekezdés e) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva a következőket rendeli el:

**1. §**

A köztemetőről szóló 34/2010. (XII. 23.) önkormányzati rendelet 1. §-a helyébe a következő rendelkezés lép:

**„1. §**

A rendelet hatálya kiterjed a Cegléd, Dinnyéshalom u. 1. (hrsz.: 5720) szám alatti köztemetőre (a továbbiakban: köztemető), a Cegléd Dinnyéshalom utca 13. (hrsz.: 5724/4) szám alatti Újvárosi Sírkertre (a továbbiakban: Újvárosi Sírkert; a köztemető és az Újvárosi Sírkert a továbbiakban együtt: temető) és a Cegléd, Dinnyéshalom u. 3. (hrsz.: 5721.) szám alatti ravatalozóra, amelyekben Cegléd Város Önkormányzata (a továbbiakban: önkormányzat) a köztemető fenntartására és üzemeltetésére vonatkozó kötelezettségét teljesíti.”

**2. §**

A köztemetőről szóló 34/2010. (XII. 23.) önkormányzati rendelet 2. § (1) bekezdése helyébe a következő rendelkezés lép:

„(1) Az önkormányzat a temető rendeltetésszerű használatához szükséges feltételeket az alábbiak szerint biztosítja:

*a)* sírhelytáblákat határoló utakat épít,

*b)* parkosítást, fásítást végez,

*c)* ravatalozót működtet,

*d)* a halottak ideiglenes elhelyezésére szolgáló tárolót és hűtőt működtet,

*e)* vízvételi lehetőségeket biztosít,

*f)* hulladéktárolókat,

*g)* illemhelyet működtet,

*h)* a temetőt kerítéssel határolja.”

**3. §**

(1) A köztemetőről szóló 34/2010. (XII. 23.) önkormányzati rendelet 5. § (1) bekezdése helyébe a következő rendelkezés lép:

„(1) A **köztemetőben** az alábbi temetési helyek szolgálnak temetkezésre:

*a)* egyes sírhelyek,

*b)* kettős sírhelyek,

*c)* sírboltok,

*d)* díszsírhelyek,

*e)* urnafülkék,

*f)* urnasírhelyek,

*g)* urnasírboltok.”

(2) A köztemetőről szóló 34/2010. (XII. 23.) önkormányzati rendelet 5. §-a a következő (1a) bekezdéssel egészül ki:

„(1a) Az Újvárosi Sírkertben az alábbi temetései helyek szolgálnak temetkezésre:

*a)* egyes sírhelyek,

*b)* urnasírhelyek”

**4. §**

A köztemetőről szóló 34/2010. (XII. 23.) önkormányzati rendelet 1. melléklete helyébe az 1. melléklet lép.

**5. §**

Ez a rendelet 2025. május 1-jén lép hatályba.

Dr. Diósgyőri Gitta s. k. Dr. Csáky András s. k.

címzetes főjegyző polgármester

------------

*1. melléklet a …/2025. (IV. ...) önkormányzati rendelethez*

*„1. melléklet a 34/2010. (XII. 23.) önkormányzati rendelethez*

**„A köztemető díjai**

**1.** Temetési helyek megváltási díjai:

1.1. egyes sírhely: 46.347,- Ft

1.2. kettős sírhely: 69.518,- Ft

1.3. sírbolt: 25.104,- Ft/m2

1.4. urnafülke 18.537,- Ft

1.5. urnasírhely: 37.076,- Ft

1.6. urnasírbolt: 46.347,- Ft

1.7. köztemetésekhez kapcsolódó urnasírhely az I. parcellában: 18.537,- Ft

**1.8. köztemetésekhez kapcsolódó száraz hamvszórás a** **köztemetések** **céljára szolgáló szóró parcellában:18.537,- Ft**

**2**. A temetési helyek újraváltási díja a mindenkor hatályos megváltási díj 90 %-a.

**3.** Vállalkozásszerűen munkát végzők temető-fenntartási hozzájárulása: 2.024,- Ft

**4.** A temetői létesítmények igénybevételéért a temetkezési szolgáltatók által fizetendő díjak:

4.1. ravatalozó igénybevételi díj: 30.488,- Ft

4.2. halottak ideiglenes elhelyezésére szolgáló tároló és hűtő igénybevételi díja:

4.2.1. 72 órán belül (alapdíj) 7.416,- Ft

4.2.2. 72 órán túl: alapdíj + 1.978,- Ft/nap

**5.** az üzemeltető szakszemélyzetének igénybevételi díja:

5.1. sírásás, sírnyitás (koporsós temetés esetén): 30.488,- Ft

5.2. sírásás, sírnyitás (urnás temetés esetén): 12.195,- Ft

5.3. exhumálás, újratemetés: 30.896,- Ft

**6.** Az 1-5. pontban megállapított díjak az általános forgalmi adót nem tartalmazzák. (A mellékletben megjelölt díjak nettó összegét az általános forgalmi adóról szóló törvény szabályai szerinti előírásoknak megfelelő mértékű általános forgalmi adóval kell növelni.)”

---------

Az előterjesztést láttam: Dr. Diósgyőri Gitta címzetes főjegyző